CDV.  Privilegia et immunitates canonicae S. Mariae Montisbellii confirmat.   (Anno 1150, Nov. 24.) [SAVIOLI,  Ann. Bologn.,  Append., I, II, 221.]
EUGENIUS episcopus, servus servorum Dei, dilectis filiis N. N. archipresbytero ejusque fratribus in ecclesia divae Mariae Montisbelli regularem vitam professis, tam praesentibus quam futuris, in perpetuum
Officii nostri nos hortatur auctoritas pro ecclesiarum statu satagere et earum quieti et utilitati salubriter, auxiliante Domino, providere. Dignum namque et honestati conveniens esse cognoscitur, ut qui ad ecclesiarum regimen assumpti sumus, eas a pravorum hominum nequitia tueamur, et B. Petri atque apostolicae sedis patrocinio communimus. Quapropter, dilecti in Domino filii, vestris justis postulationibus gratum impertientes assensum, praedictam Dei genitricis semperque virginis Mariae ecclesiam sub beati Petri et nostra protectione suscipimus. In quibus haec propriis duximus exprimenda vocabulis: Ecclesiam videlicet de Luparolo, ecclesiam de Bauzano sicut ex sententia venerabilis fratris nostri Moysi Ravennatis archiepiscopi vobis adjudicanda est; ecclesiam de Montalognio; ecclesiam S. Mariae de Fagnano cum omnibus pertinentiis suis; ecclesiam de Pantiano, ecclesiam de Lupa Ahalaria, ecclesiam Sancti Petri de Savignano, ecclesiam Sancti Blasii de Lacumiano, ecclesiam Sanctae Mariae in Resiliolo, ecclesiam S. Nicolai in Roncheliis cum omnibus suis pertinentiis; ecclesiam S. Donini de Campere majori; ecclesiam Sancti Pauli de Palude; ecclesiam S. Mariae de Prato Bonelli, ecclesiam S. Marci, ecclesiam Sancti Vincentii, ecclesiam Sancti Fabiani juxta flumen Lavini eum aliis ecclesiis ad plebem Montisbellii pertinentibus. Statuimus etiam ut ordo canonicus, qui in eadem ecclesia secundum Dei timorem et beati Augustini Regulam noscitur institutus, perpetuis inibi temporibus inviolabiliter conservetur. Sane locorum vestrorum quos propriis manibus aut sumptibus colitis, seu de nutrimentis vestrorum animalium nullus a vobis omnino decimas exigere praesumat. Ah haec prohibemus ut de terris quae jure proprietatis ad ecclesiam vestram spectant, nullus laicorum a vobis decimas exigere ullatenus, accipere vel petere audeat. Sepulturam quoque ipsius loci liberam esse decernimus, ut eorum qui de territorio ecclesiae vestrae se illic sepeliri deliberaverint, devotioni vel extremae voluntati, nisi excommunicati vel interdicti fuerint, nullus obsistat, salva in omnibus dioecesani episcopi canonica justitia. Decernimus ergo ut nulli hominum liceat praefatum locum temere perturbare, aut ejus possessiones auferre, vel ablatas retinere, minuere, seu aliqualiter vexationibus fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura; salva sedis apostolicae auctoritate. Si qua igitur in futurum ecclesiastica saecularisve persona hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sanctissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen. FAC MECUM, DOMINE, SIGNUM IN BONUM. Ego Eugenius Catholicae Ecclesiae episcopus. Ego Thebaldus presbyt. card. tit. S. Praxedis. Ego Manfredus presb. cardin. tit. S. Sabinae. Ego Aribertus presbyt. card. S. Anastasii. Ego Julius presbyt. card. tit. S. Marcelli. Ego Ubaldus presbyt. card. tit. S. Crucis in Jerusalem. Ego Odo diacon. card. S. Georgii ad Velum Aureum. Ego Octavianus diac. card. tit. S. Nicolai in Carcere Tulliano. Ego Gregorius diac. card. tit. S. Angeli. Ego Joannes diac. card. tit. S. Mariae Novae. Ego Guido diac. card. tit. S. Mariae in Porticu. Ego Rolandus diac. card. tit. SS. Cosmae et Damiani. Ego Hincarus Tusculanensis episcopus. Datum Ferentini, per manum Mariniani sanctae Romanae Ecclesiae scriptoris, octavo Kalendas Decembris, indictione XIII, Incarnationis Dominicae anno 1150, pontificatus domni Eugenii papae III anno sexto.